Juris Bartkevičs
Juris Bartkevičs (dzimis 1950. gada 24. augustā Talsos) ir latviešu aktieris. Mācījies Talsu vidusskolā. 1972. gadā beidzis Liepājas Pedagoģiskā institūta Latviešu valodas un literatūras fakultāti. Mācību laikā iestājies Liepājas teātra I studijā, kuru beidzis 1971. gadā. 1970. gadā kļuva par Liepājas teātra aktieri. Bijis Liepājas teātra IV studijas aktiermeistarības pedagogs (1990—1993) un V studijas skatuves runas un aktiermeistarības pedagogs (1995—1998). 1996. gada kļuva par Liepājas teātra māksliniecisko vadītāju, bet 1997. gadā - par teātra direktoru. 2004. gadā no Liepājas pārcēlies uz Rīgu un kļuvis par Dailes teātra aktieri. Tēlojis lomas tādās filmās kā "Spēle" (1981), "Tereona galva" (1982), "Saulessvece" (1986), "Rīgas sargi" (1989), "Dzīvīte" (2007), "Nerunā par to" (2007), "Dancis pa trim" (2011), "Segvārds Vientulis" (2014), "Homo Novus" (2018), "Emīlija. Latvijas preses karaliene" (2021). Atveidojis lomu 2024. gada miniseriālā "Padomju džinsi".